text: 10 Era rarawa na bulia na ivakaro e veivakaleqai+Era dau vola na lawa e veivakararawataki,2 Mera kua ni rogoca na nodra kisi ni veilewai na dravudravua,Mera kua ni lewai ira vakadodonu na noqu tamata era vakaloloma,+Era taura na ka era taukena na yadaEra kovea na nodra iyau na gone sega na tamadra!*+3 Na cava oni na cakava ena siga ni veitarogi,*+Ni lako mai vakayawa na veivakarusai?+Oni na dro vei cei me vukei kemuni,+Oni na biuta e vei na nomuni iyau?*4 Sega ni dua na ka e vo, mera lako cuvacuva ga kei ira na kaivesuSe bale vata kei ira na vakamatei.Ena vuku ni ka kece qo, e sega ga ni ruru na nona cudruIa e dodoka tiko ga na ligana me veimoku.+5 “Raica! na kai Asiria,+Na ititoko ni noqu cudru+Kei na kau e tiko e ligadra me tauca na noqu cudru!6 Au na talai koya ina matanitu vukitani,+Me cudruvi ira na tamata era vakacudrui au vakalevuAu na vakaroti koya me kauta vakalevu na itokinivalu kei na levu na iyauMe buturaki ira sobu me vaka na soso ena gaunisala.+7 Ia ena sega ni nakita o koya me va qoNa lomana e sega ni lalawataka va qoNi lomana me veivakawabokotakiMe muduka e levu na matanitu, sega ni vica ga.8 Ni kaya o koya:‘Era tui kece na noqu turaga?+9 E sega ni vakataki Kakimisi+ o Kalino?+E sega ni vakataki Apati+ o Emaci?+E sega ni vakataki Tamasiko+ o Samaria?+10 E taura na ligaqu na nodra matanitu na kalou tawayagaE levu sara na nodra ivakatakarakara ceuti vei Jerusalemi kei Samaria!+11 Au na sega ni cakava tale ga vei Jerusalemi kei na nona matakauMe vaka au cakava vei Samaria kei na nona kalou tawayaga?’+12 “Ni vakaotia o Jiova na nona cakacaka e Ulu i Saioni kei Jerusalemi, ena* totogitaka na tui Asiria ena viavialevu ni lomana kei na nona dokadoka ni mata viavialevu.+13 Ni kaya o koya,‘Au na cakava qo ena kaukaua ni ligaquKei na noqu vuku niu yalomatua.Au na kauta tani na nodra iyalayala ni vanua na lewe ni veivanua+Meu kovea na nodra iyau,+Au na vakamalumalumutaki ira na lewena me vaka na qaqa.+14 Me vaka na tamata e tatara ina sovaEna taura na ligaqu na nodra iyau na lewe ni veivanuaMe vaka e dua e kumuna na yaloka e biu tuAu na soqoni ira kece na lewe i vuravura!Ena sega ni dua me cakurobaroba na tabana se dolava na gusuna se tagi.’”15 Ena vakalevulevui koya na matau vua e tata tiko?Ena vakalevulevui koya na ivaro vua e varovaro tiko?Ena yavalati koya rawa e taura tiko na ititoko na ititoko?+Se laveta rawa na kau na ka e sega ni buli mai na kau?16 Ia na Turaga dina o Jiova ni lewe vuqa,*Ena vakavuna mera suivotu na nona tamata levulevu,+Ena ruku ni nona lagilagi ena waqaca na bukawaqa caucaudre.+17 Na nodra Rarama na Isireli+ ena bukawaqa,+Kei na nona Yalosavasava ena yameyameEna caudre me yameca na nona co ca kei na nona kau vakavotona ena dua ga na siga.18 Ena vakaotia sara na lagilagi ni nona veikau kei na nona loga ni kauvuataMe vaka ga na suivotu ni tamata tauvimate.+19 Na vo ni vunikau ena nona veikauEna lailai ga me wilika rawa e dua na gone.20 Ena siga oya o ira na vo tiko e IsireliKei ira na bula ena vuvale i JekopeEra na sega tale ni vakararavi vei koya e mokuti ira,+Ia era na vakararavi vei JiovaNa Yalosavasava ni Isireli ena yalodina.21 Era na lesu ga na kena voO ira na vo ni Jekope, vua na Kalou Kaukaua.+22 Ia o ira na nomu tamata, Isireli,Ena vaka na mataninuku ni matasawa,O ira ga na kena vo era na lesu.+Na veivakawabokotaki sa lewai tu,+Kei na lewadodonu* ena luvuci ira.+23 Io na veivakawabokotaki sa lewa na Turaga Cecere Duadua o Jiova ni lewe vuqa,Ena vakayacora ena vanua taucoko.+24 Ia qo na ka e kaya na Turaga Cecere Duadua o Jiova ni lewe vuqa: “Moni kua ni rerevaki Asiria o kemuni na noqu tamata oni tiko e Saioni, e dau mokuti kemuni ena kau,+ e dau laveta na nona ititoko vei kemuni me vaka e cakava o Ijipita.+25 Sa vo lailai sara me cava na veivunauci, ena vagolei na noqu cudru meu vakarusai ira.+26 Ena wiricaka vei ira o Jiova ni lewe vuqa e dua na kuita+ me vaka ga ni vakadrukai Mitiani volekata na vatu o Orepi.+ Ena tauca na nona ititoko e wasawasa, ena laveta cake me vaka e cakava vei Ijipita.+27 Ena siga oya ena kau tani mai tabamu na nona icolacola,+Kei na nona ivua mai domomu,+Ena kamusu na ivua+ ena vuku ni waiwai.”28 Sa yaco o koya i Aiaci,+E lako yani i Mikironi,E biuta tu e Mikimasi+ na nona iyaya.29 Era lakosivita na vanua mamatia,Era moce ena bogi e Kipa,+E sautaninini o Rama, o Kipea+ nei Saula e dro.+30 Mo qoqolou mo kaila, na goneyalewa ni Kalimi.Mo vakarorogo Leisi!Isa Anacoci!+31 Sa dro o Matimena.Era qara ivakaruru na lewe i Kepemi.32 Ena siga ga qo ena cegu o koya mai Nopi.+Ena bulivacu ina ulunivanua ni goneyalewa ni SaioniNa delana o Jerusalemi.33 Raica! Na Turaga dina o Jiova ni lewe vuqaE musuka tiko na tabanikau qai vadugu ni lutu,+Na vunikau babalavu e lauta sobuO ira na viavialevu era vakamalumalumutaki.34 E taya na kau ni veikau ena iyaya kaukamea,*Ena vakabalei Lepanoni e dua na qaqa.


c: text/html

text:
Feperueri 8-14
NIEMAIA 5-8
Sere 123 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“iVakatawa Gugumatua o Niemaia”: (10 min.)
Nie 5:1-7—Rogoci ira na lewenivanua o Niemaia qai cakava na veiveisau (w06 1/2 9 ¶2)
Nie 5:14-19—Vakaraitaka o Niemaia na yalomalumalumu, veinanumi, kei na lewa matau (w06 1/2 10 ¶4)
Nie 8:8-12—Vakarautaka o Niemaia na idusidusi vakayalo vei ira na lewenivanua (w06 1/2 11 ¶4)
-
Vakekeli ena Vosa ni Kalou: (8 min.)
Nie 6:5—Na cava e vakauta kina o Sainivalati na “ivola e sega ni dregati” vei Niemaia? (w06 1/2 9 ¶3)
Nie 6:10-13—Na cava e sega ni muria kina o Niemaia na vakatutu nei Semaia? (w07 1/7 30 ¶15)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: Nie 6:14–7:7a (Me kua ni sivia na 4 na miniti)
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Solia na Yadra! qai vakamacalataka na imatai ni vica na ulutaga. Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) Me vakatasuasuataki nona lesuvi e dua e taleitaka na imatai ni vica na ulutaga ena Yadra! Me dua na yavu ni veisiko e tarava.
Vuli iVolatabu: (Me kua ni sivia na 6 na miniti) Me vakatasuasuataki na vuli iVolatabu. (bh 28-29 ¶4-5)
NODA BULA VAKARISITO
Sere 62
O Via ‘Veiqaravi’?: (15 min.) Me vosa e dua na qase ni ivavakoso yavutaki ena Vale ni Vakatawa, Seviteba 15, 2014, tabana e 3-6. Me saravi na vidio, Brothers—Reach Out for a Fine Work, ena JW Broadcasting ni Tiseba 2015. Vakabibitaka na rai donu me baleta na veiqaravi, kei na sala mera rawata kina qori na tacida tagane. Uqeti ira mera saga mera dauveiqaravi se qase ni ivavakoso.
Vuli iVolatabu ni iVavakoso: ia wase 8 ¶17-27, railesuvi ena t. 75 (30 min.)
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 125 kei na Masu

robotstxt: allowed

filter: keep


text: 1 O yau o Paula, na dauveiqaravi i Karisito Jisu, au kacivi meu yapositolo, au lesi* meu tukuna na itukutuku vinaka ni Kalou+2 a yalataka tu mai ena gusudra na nona parofita me vaka e volai ena iVolatabu.3 Na itukutuku qo e baleti Luvena, o koya a sucu vakatamata ena kawa i Tevita.+4 Ia ena kaukaua ni yalo tabu e okati kina me Luve ni Kalou+ yalosavasava ena nona vakaturi mai na mate,+ o Jisu Karisito na noda Turaga.5 Ena vukuna e soli kina vei keda na loloma soli wale kei na cakacaka vakayapositolo,+ mera vakabauta qai talairawarawa kina vua na lewe ni veimatanitu kece+ ena vuku ni yacana,6 na veimatanitu tale ga qori oni a kacivi mai kina moni nei Jisu Karisito—7 vei kemuni kece na tiko e Roma e lomani kemuni na Kalou, oni kacivi tale ga moni yalosavasava:Me sobuti kemuni mada ga na loloma soli wale kei na vakacegu ni Kalou na Tamada kei na Turaga o Jisu Karisito.8 Meu tekivu mada ena noqu vakavinavinaka vua na noqu Kalou ena yaca i Jisu Karisito me baleti kemuni kece, ni sa tukuni e vuravura taucoko na nomuni vakabauta.9 Ni noqu ivakadinadina na Kalou, o koya au dau cabora vua mai vu ni lomaqu na noqu veiqaravi tabu me salavata kei na itukutuku vinaka me baleti Luvena, niu sega ni cegu na cavuti kemuni ena noqu masu.+10 Au dau kerea meu lako yani vei kemuni ke loma ni Kalou vei au.11 Au diva meu raici kemuni meu bau vota vei kemuni eso na isolisoli vakayalo moni vakaukauataki kina,12 se meda veivakayaloqaqataki+ ena vuku ni noda vakabauta, oya na nomuni vakabauta kei na noqu tale ga.13 Au sega ni vinakata moni lecava raveitacini niu dau saga meu lako yani vei kemuni—ia au tarovi tiko me yacova mai qo—niu vinakata me vua na noqu cakacaka vei kemuni, me vaka vei ira na lewe ni veimatanitu.14 Niu dinau tu vei ira na kai Kirisi kei ira na vulagi,* vei ira na vuku kei ira na sega ni vuku.15 Koya gona, e gu na yaloqu meu tukuna tale ga na itukutuku vinaka vei kemuni mai Roma.+16 Au sega ni maduataka na itukutuku vinaka,+ baleta qo ga na kaukaua e veivakabulai kina na Kalou vei ira kece era vakabauta,+ e liu vei ira na Jiu+ qai tarava vei ira na kai Kirisi.+17 Na itukutuku vinaka tale ga qo e vakatakilai kina na yalododonu ni Kalou vei ira na vakabauta,+ e mani vaqaqacotaki kina na nodra vakabauta. Me vaka e volai: “Ia ena bula na yalododonu ena vuku ni nona vakabauta.”+18 Ni sa vakaraitaki mai lomalagi na cudru ni Kalou+ ena nodra veibeci kei na nodra ivalavala dukadukali na tamata era tabonaka tiko vakatawadodonu na ka dina,+19 nira sa kila na ka kece e rawa ni kilai me baleta na Kalou, ni sa vakatakila vei ira na Kalou.+20 Tekivu mai na gauna a buli kina na vuravura e kilai na veika tawarairai me baleti koya, ya na nona kaukaua e sega ni vakaiyalayala,+ vaka kina ni o koya dina ga na Kalou,+ e kilai qori ena veika e buli,+ e sega kina na nodra iulubale.21 Era kila na Kalou, era sega ga ni vakalagilagi koya ena nona itutu vaKalou se vakavinavinakataki koya. Era vakasamataka na ka tawayaga, qai butobuto na lomadra ena levu ni nodra sesewa.+22 Era kaya nira vuku, ia era lialia,23 era sega ni vakalagilagia na Kalou e sega ni rusa rawa, era qai vakalagilagia na ivakatakarakara me vaka na tamata e rusa rawarawa, na manumanuvuka, na manumanu yavaiva, kei na manumanu qasi.+24 Ena vuku gona ni gagadre ni lomadra, e laivi ira kina na Kalou mera vakayacora na ivalavala dukadukali me beci kina na yagodra.25 Era sosomitaka na dina ni Kalou ena ka lasu, era qarava qai cabora na veiqaravi tabu ina kabuli, sega vua na Dauveibuli, o koya e dodonu me vakacaucautaki me tawamudu. Emeni.26 Oya na vuna e laivi ira kina na Kalou mera vakaceguya na nodra garogaro vakasisila,+ nira vakatanitaka na nodra yalewa na veiyacovi e dodonu ra qai muria na kena e sega ni dodonu.+27 O ira tale ga na tagane, era muduka na veiyacovi dodonu kei ira na yalewa qai waqa na nodra veigarovi, na tagane kei na tagane,+ era cakava na ka e vakasisila, ena sauti ira kina na ca ni nodra ivalavala.+28 Ena nodra sega ni via kila na ka dina me baleta na Kalou, e laivi ira kina na Kalou ena ituvaki dukadukali ni nodra vakasama mera cakava na ka e sega ni vinaka.+29 Era qai vakasinaiti ena ka kece e sega ni dodonu,+ na ka e torosobu, na kocokoco,+ kei na ka ca, era sinai ena veivuvutaki,+ na laba,+ na veivakaisini, na lawaki,+ na lomaca,+ na vakasolokakana,*30 na vakaucaca,+ na nona cati na Kalou, na veibeci, na dokadoka, na qaciqacia, na dau vakatubuca, na nodra talaidredre vei ira na itubutubu,+31 na lecaika,+ na yalayala lasu, sa yali nodra veilomani vakaveiwekani, sa sega na nodra loloma.32 O ira qo era kila vinaka na lewadodonu ni Kalou—nira na vakamatei o ira kece era cakava tiko na ka va qo+—era sega wale ga ni cakava, ia era tokoni ira tale ga na cakava tiko.


text:
VEI IRA NA ITABAGONE
9: Ka o Kilai Kina
CAVA E OKATI KINA?
E sega wale ga ni okati ena ka o kilai tani kina na yacamu kei na kemu irairai. E okati tale ga kina na nomu itovo, ka o vakabauta, kei na nomu ivakarau. Io, na ka kece sara ga me baleti iko, nomu itovo, kei na ivakarau ni lomamu e rawa ni tukuni ni ka o kilai tani kina.
VUNA MO KAUAI KINA
Ni o kauaitaka na ka o kilai tani kina, ena dei nomu vakabauta, era na sega tale ga ni lewai iko na nomu itokani.
“E levu era vaka na matakau era vakaraitaki tu ena sitoa. Era sega ni digia na isulu era dara, e dua tale e cakava qori.”—Adrian.
“Au saga meu cakava na ka e dodonu ke dredre mada ga ena so na gauna. Na ka era cakava noqu itokani kei na ka au cakava ni keimami dau veimaliwai, au rawa ni kila kina se o cei e noqu itokani dina.” —Courtney.
IVAKAVUVULI VAKAIVOLATABU: “Kua ni muria na ivakarau ni veika vakavuravura qo, me veisautaki na nomuni itovo ni vakavoui na nomuni vakasama.”—Roma 12:2.
KA O RAWA NI CAKAVA
Dikeva na ka o vinaka kina, nomu malumalumu, kei na ka o vakabauta. Qori ena vukei iko mo kila se o tamata vakacava, kei na ka o vinakata mo kilai tani kina. Ena rairai vinaka mo vakasamataka e vica na taro qo.
Ka au rawa ni cakava: Na taledi kei na kila cava e tu vei au? Na cava eso na ka au kenadau kina? (Kena ivakaraitaki: Au dau cakava na ka ena kena gauna? lewai au vinaka? mamakutu? lomasoli?) Na ka vinaka cava au dau cakava?
VAKATUTU: Ke dredre mo vakasamataka e dua na ka vinaka o cakava se tukuna, tarogi rau nomu itubutubu se dua nomu itokani nuitaki ena ka ratou taleitaka me baleti iko kei na vuna ratou taleitaka kina.
IVAKAVUVULI VAKAIVOLATABU: “Me dikeva na tamata yadua na nona cakacaka, ena qai marau ga kina vakalevu, ena sega ni vakatauvatani koya kei na dua tale.”—Kalatia 6:4.
Nomu malumalumu: Na cava eso na itovo meu vakavinakataka? Gauna cava au rawa ni temaki meu cakava kina na ka ca ? Na ituvaki cava e bibi meu lewai au vinaka kina?
IVAKAVUVULI VAKAIVOLATABU: “Ke da kaya: ‘E sega noda ivalavala ca,’ eda sa vakacalai keda tiko ga.”—1 Joni 1:8.
Ka o vakabauta: Na ivakatagedegede cava au muria? Cava au muria kina? Au vakabauta na Kalou? Au vakadeitaka vakacava ni bula tiko na Kalou? Na ivakarau cava au okata me tawadodonu? Cava au okata kina me tawadodonu? Na cava au vakabauta ni na yaco ena gauna se bera mai?
IVAKAVUVULI VAKAIVOLATABU: “Ena qai taqomaki iko na raiyawa, ena viribaiti iko na yalomatua.”—Vosa Vakaibalebale 2:11.


text:
Prayers in Fijian (Na Vosa Vakaviti)
autorenewLoading the map
Speaker outside of the usual language range
Do you like this project? Support it by a donation via PayPal.
Fijian (Na Vosa Vakaviti)
add_circle_outline Church: Roman Catholic Church
translate Info about the language:
- Language family: Austronesian
- Wikipedia: Fijian
- Ethnologue: Fijian
import_contacts Source of the text: The text comes from official church sources.
Sign of the Cross in Fijian (Na Vosa Vakaviti)play_circle_filled
Lord's Prayer in Fijian (Na Vosa Vakaviti)play_circle_filled
me rokovi na yacamuni,
me yaco mai na nomuni matanitu,
me yaco na lomamuni e vuravura me vaka mai lomalagi.
Ni vakani keimami e veisiga.
No vosota neimami cala me vaka neimami vosoti ira era cala vei keimami.
Ni kua ni vakatovolei keimami,
ni sereki keimami ga mai na ca.
Ameni
Hail Mary in Fijian (Na Vosa Vakaviti)play_circle_filled
oni lomani vakalevu,
sa tu vei kemuni na Turaga.
Oni yalewa kalougata duadua,
kalougata tale ga na lewe ni ketemuni o Jisu.
Maria tabu Tina ni Kalou,
ni masulaki keimami na dau valavalaca,
nikua kei na gauna ni neimami mate.
Ameni
Gloria Patri in Fijian (Na Vosa Vakaviti)play_circle_filled
me vaka ga e na itekivu, edaidai, me tawamudu.
Ameni
Apostles' Creed in Fijian (Na Vosa Vakaviti)play_circle_filled
a buli lomalagi kei vuravura.
Au vakabauti Jisu Karisito na Luvena duabau, noda Turaga.
A kunekunetaki e na cakacaka ni Yalo Tabu, qai sucu mai vei Maria Daulato.
A vakararawataki, lauvako, bale, bulu e na gauna i Ponitio Pailato.
A Sim i bulu, qai tucake tale e na ikatolu ni siga.
A cabe i lomalagi, sa lai dabe e na yasa imatau ni Kalou na Tamada sau.
E na lesu mai e na lagilagi me veilewaitaki ira na bula kei na mate.
Au vakabauta na Yalo Tabu,
na lotu tabu katolika,
na duavata ni yalododonu,
na bokoci ni ivalavalaca,
na tucake tale ni yago,
kei na bula lawamudu.
Ameni


text:
WASE 2
E Rawa Beka Mo ‘Toro Voleka Vua na Kalou’?
1, 2. (a) Cava era na sega ni vakasamataka rawa e levu? Ia na cava e vakaraitaka vakamatata na iVolatabu? (b) A veivolekati sara kei na Kalou o Eparama, ena vuku ni cava?
VAKACAVA ke tukuna o koya e bulia na lomalagi kei na vuravura me baleti iko, “Qo na noqu itokani”? Levu era na sega mada ga ni vakasamataka rawa na taro oqo. Baleta nira sega ni vakabauta ni rawa ni vosa tu mai vaka oya na Kalou, sa qai yawa sara me tukuni ni dua na tamata wale e nona itokani! Ia, na iVolatabu e vakaraitaka vakamatata vei keda ni rawa dina nida veivolekati kei na Kalou o Jiova.
2 O Eparama e dua a veivolekati sara kei na Kalou. A vakatokai koya na peteriaki oya o Jiova me ‘nona itokani.’ Io, erau a veitokani dina sara ga o Jiova kei Eparama. A itokani vinaka i Jiova o Eparama baleta ni “vakabauta na Kalou.” (Jemesa 2:23, VV) Nikua tale ga, o Jiova e dau “marautaki” ira era qaravi koya baleta nira lomani koya. (Vakarua 10:15) E veivakauqeti na nona Vosa: “Toro voleka yani vua na Kalou, ka na toro voleka mai vei kemudou ko koya.” (Jemesa 4:8) Eda raica ena veivosa oqo na veisureti kei na yalayala.
3. Na cava e sureti keda kina o Jiova? Na vosa ni yalayala cava e salavata mai?
3 E sureti keda o Jiova meda toro voleka yani vua. E tu vakarau o koya, e vinakata tale ga me ciqomi keda meda nona itokani. Ia, e yalataka ni kevaka eda vakaliuliu meda toro yani vua, ena qai toro voleka mai vei keda o koya. Sa na qai vakatakila vei keda e dua na ka talei sara—“na nona vosa vuni.” (Vosa Vakaibalebale 3:32) Nona vakatakila vei keda nona “vosa vuni” oqo e vakaraitaka ni sa okati keda meda nona itokani dredre, nira dau wasea ga na vosa vuni o ira era veitokani dredre sara.
4. O na vakamacalataka vakacava e dua nomu itokani dredre? Ena sala cava e vaka sara ga kina na itokani dredre o Jiova vei ira na toro voleka vua?
4 E tiko beka e dua nomu itokani dredre o dau talaucaka Same 103:14; 1 Pita 5:7) O talaucaka vua na lomamu ni o kila ni dau dina o koya vei ira era dina vua. (Same 31:5) Ia, e rawa wale ga nida itokani ni Kalou ni sa dolava na kena sala o Jiova.vua na lomamu? Oqo na itokani e kauaitaki iko dina. O nuitaki koya ni dau dina tu ga vei iko e veigauna. Ni o marau, e marau tale ga o koya. Ni o rarawa, e lomani iko o koya, e tu vakarau me rogoci iko. Ni sega mada ga ni dua e kauaitaki iko, o koya duadua e dau tu e yasamu. Ni o toro voleka tale ga vua na Kalou, e sa nomu iTokani tiko e dua e dokai iko dina, e dau nanumi iko, e kila vinaka na kemu ituvaki. (
Sa Dolava na Sala o Jiova
5. Na cava e cakava o Jiova me rawa kina nida toro voleka vua?
5 Ena keda ituvaki ivalavala ca, sa na sega tu ga ni rawa nida toro voleka vua na Kalou. (Same 5:4) Ia, me vaka e vola na yapositolo o Paula, “sa vakaraitaka vei keda na Kalou na levu ni nona lomani keda; ka ni da sa ia tiko ga na i valavala ca sa mai mate na Karisito e na vukuda.” (Roma 5:8, VV) Io, a vakarautaki Jisu o Jiova “me solia na nona bula me kedrai voli e lewe vuqa.” (Maciu 20:28) Na noda vakabauta na isoro ni veivoli oqori nei Jisu ena qai rawa kina meda toro voleka vua na Kalou. Me vaka ni Kalou e “taumada na nona loloma vei keda,” sa kotora na yavu me vakarawarawataka noda veitokani kei koya.—1 Joni 4:19.
6, 7. (a) Eda kila vakacava ni o Jiova e sega ni Kalou vuni se Kalou tawakilai? (b) Sala cava e sa vakatakilai koya kina o Jiova?
6 E sega ni yala wale ga e kea o Jiova: E sa vakatakilai koya vei keda. Na nodrau veivolekati e dua na veitokani e yavutaki ena nodrau veikilai vinaka, na veikilai itovo kei na veikilai yalo. E sega gona ni rawa nida toro voleka vei Jiova ke Kalou vuni o koya, se Kalou tawakilai. Ia, o Jiova e sega sara ga ni dau vunitaki koya, e vinakata meda kilai koya. (Aisea 45:19) Kena ikuri, e vakatakilai koya vei keda kece, vei ira sara mada ga era dau beci, ra qai okati mera tamata lolovira.—Maciu 11:25.
7 E vakaraitaki koya vakacava vei keda o Jiova? Na ka e bulia e vakatakila e levu na ka me baleti koya—nona kaukaua levu, Roma 1:20) Ia, e sega ni vakatakilai koya wale ga o Jiova ena ka e bulia. Ni sega ni Kalou vunivuni, e vakatakilai koya tale ga ena nona raica me volai na ka e baleti koya ena nona Vosa, na iVolatabu.titobu ni nona vuku, levu ni nona loloma. (
Raica ‘na Vinaka i Jiova’
8. Na cava eda kaya kina ni iVolatabu sara mada ga e sa ivakaraitaki ni nona lomani keda o Jiova?
8 Na iVolatabu sara mada ga e sa ivakaraitaki ni nona lomani keda o Jiova. Ena nona Vosa, e vakatakilai koya ena kena ibiubiu e rawarawa meda taura—e vakadinadinataka oqo ni lomani keda, e vinakata meda kilai koya, meda lomani koya tale ga. Na veika eda wilika ena ivola talei oqo eda raica rawa kina ‘na vinaka i Jiova,’ e uqeti keda tale ga meda via toro voleka vua. (Same 102:21) Meda raica sara mada oqo e so na ka totoka me baleti Jiova e vakatakilai ena nona Vosa.
9. Na cava e so na tikinivolatabu e tukuni sara ga kina vakadodonu na veika e baleti koya na Kalou?
9 E levu na vanua ena iVolatabu e vakaraitaki sara ga kina vakadodonu na veika e kilai tani kina na Kalou. Raica e so na kena ivakaraitaki oqo. “Sa vinakata na ka dodonu ko Jiova.” (Same 37:28) “Sa uasivi ko koya e na kaukauwa.” (Jope 37:23) ‘Sa dodonu ka dina nona ivalavala.’ (Vakatakila 15:3) “Sa vuku na lomana.” (Jope 9:4) E “Kalou, sa yalololoma ka daulomasoli, sa vosovoso vakadede, ka levu na nona yalovinaka kei na dina.” (Lako Yani 34:6) “Sa Turaga dauyalovinaka, ka daulomadonu.” (Same 86:5) Me vaka sa vakaraitaki ena wase sa oti, oqo na kena idivi levu duadua: “Sa loloma na Kalou.” (1 Joni 4:8) Ni o vakasamataka na veika totoka e kilai tani kina na Kalou, sega li ni o na via toro voleka sara ga vua?
E vukei keda na iVolatabu meda toro voleka vei Jiova
10, 11. (a) Na cava e okata o Jiova ena nona Vosa me vakarawarawataka noda kila na veika e baleti koya? (b) Na ivakaraitaki cava ena iVolatabu e vakarawarawataka vei keda meda raitayaloyalotaka na nona vakayagataka na Kalou na nona kaukaua?
10 Me ikuri ni nona tukuni koya vakamatata o Jiova, sa volatukutukutaka tale ga mai ena nona Vosa volai e so na ka a yaco e laurai sara ga kina na nona kaukaua, nona lolomase dua tale na ka e kilai tani kina. Noda vakawilika na veika e cakava ena ituvaki kece oya, sa na qai matata ga kina na veika matailalai tale e so me baleti koya. Ena uqeti keda meda toro voleka vua. Raica mada e dua na kena ivakaraitaki.
11 E dau tukuni ena iVolatabu ni Kalou e “levu na nona kaukauwa.” (Aisea 40:26) E sa qai vakadeitaki sara ena noda wilika nona vakabulai ira na Isireli mai na Wasa Damudamu, qai tubera voli na matanitu oqo ena vanua liwa me 40 na yabaki. Raitayaloyalotaka mada na tawase rua ni wasawasa oqo, ra qai takoso yani ena dela ni qele mamaca e rauta ni le 3,000,000 na lewe ni matanitu—qai vaka tu na lalaga vakaitamera ena imawi kei na imatau na wai e sa cevata tu. (Lako Yani 14:21; 15:8) O raica sara ga na veitaqomaki dina ni Kalou ena vanua liwa. E dave mai ena vatu na wai. E vakani ira ena mana, na kakana e vaka na sore ni koriada na kena irairai. (Lako Yani 16:31; Tiko Voli mai na Lekutu 20:11) E vakaraitaka e ke o Jiova ni sega ni tu wale ga vua na kaukaua, ia e vakayagataka sara tiko ga na nona kaukaua ena vukudra na nona tamata. Sega li ni vakayaloqaqataki keda oya, nida masu tiko vua e dua na Kalou kaukaua, “a nodai drodro kei na noda kaukauwa . . . , sa voleka sara me vukei keda nida sa rarawa”?—Same 46:1.
12. E vukei keda vakacava o Jiova meda “raici” koya ena nona vakayagataka na vosa e rawarawa noda taura?
12 E sega ni rawa nida raici Jiova baleta ni Kalou tawarairai. Ia, e levu na ka e sa cakava o koya me vakarawarawataka noda kilai koya. Nida tamata, e vakaiyalayala na ka eda raica, eda raica ga na veika e rairai, eda sega ni raica na veika vakayalo. Kevaka gona me na vakamacalataki koya na Kalou ena *kena ivakamacala vakayalo, ena via vaka na nomu vakamacalataka vakamatailalai na kemu irairai, me vaka na roka ni yaloka ni matamu, se roka ni drau ni ulumu, vua e dua e sucu mataboko. Ia, e vukei keda vakayalololoma na Kalou meda “raici” koya ena nona vakayagataka na vosa e rawarawa noda taura. So na gauna, e dau vakayagataka e so na vosa vakatautauvata se vosa vakaibalebale, me vakatauvatani koya kina kei na veika eda kila vinaka. E bau vakaraitaka sara mada ga ni vakayago tale ga me vaka na tamata.
13. Na ituvaki cava o vakasamataka ni o wilika na Aisea 40:11? E tarai iko vakacava oqo?
13 Raica mada na ivakamacala kei Jiova e volai e na Aisea 40:11: “Ena vakani ira na nona qele ni sipi me vaka nai vakatawa; ena keveti ira na luve ni sipi e na ligana, ka kauti ira voli e na lomaserena.” E tukuni e ke ni o Jiova e vaka e dua na ivakatawanisipi e dau taura cake na sipi lalai “e na ligana.” Oqo e vakaraitaka nona rawa ni taqomaki ira nona tamata o Jiova, me tokoni ira tale ga, wili sara mada ga e ke o ira era leqa tu. E rawa nida nuidei ena ligana kaukaua, ena sega vakadua ni vakanadakui keda kevaka eda yalodina vua. (Roma 8:38, 39) Na iVakatawa Levu e keveti ira na luvenisipi “e na lomaserena”—oqo sara ga na ka era dau cakava na ivakatawanisipi, nira vakarautaka sara ga vakatabakidua na ilobi ni nodra isulu e cake mera keveti ira kina na sipi sucu vou. O koya gona, e vakadeitaka vei keda o Jiova ni vakamareqeti keda, e lomani keda dina. O cei tale ena sega ni via toro voleka vua?
“Sa Vinakata na Luvena me Vakatakilai Koya”
14. Na cava e kainaki kina ni veika matailalai me baleti Jiova e vakatakilai mai ena itukutuku kei Jisu?
14 E levu na vanua ena iVolatabu e vakaraitaka kina o Jiova Kolosa 1:15) E volekati Jiova sara ga o Jisu. Oya na vuna e rawa ni kaya kina ni “sega e dua tale e kila se ko cei na Luvena, a Tamaqu duaduaga; se ko cei na Tamaqu, a Luvena duaduaga, kei koya sa vinakata na Luvena me vakatakilai koya.” (Luke 10:22) Ni se bula vakatamata e vuravura o Jisu, a vakatakilai Tamana ena rua na sala bibi.se Kalou vakacava o koya, ia na veika matailalai sara me baleti koya e vakatakilai mai ena itukutuku kei Jisu, na Luvena lomani. E sega tale ni dua e rawa ni vakaraitaka vakavoleka sara na ivakarau ni vakasama ni Kalou, se me vakamacalataki koya vakamatata sara, me vakataki Jisu. O koya li na luvena oqo e se bula makawa sara mai kei Tamana ni bera mada ga nira buli na veika bula vakayalo tale e so, wili kina na lomalagi kei na vuravura rairai. (
15, 16. Na cava e rua na sala e vakatakilai Tamana kina o Jisu?
15 Kena imatai, na ivakavuvuli i Jisu e vakarawarawataka noda kilai Jiova. E tara na lomada na vakaciriloloma ni nona vosa ni vakamacalataki Tamana tiko. Me kena ivakaraitaki, ni vakamacalataka o Jisu na yalololoma ni Kalou ena nona ciqomi ira lesu na tamata ivalavala ca sa ra veivutuni, sa qai vakatauvatani Jiova kei na Luke 15:11-24) E vakaraitaka tale ga o Jisu ni o Jiova e dau “vakayarayarataki” ira na tamata yalomalumalumu vua, baleta ni lomani ira. (Joni 6:44) Ena kila sara mada ga o koya kevaka e lutu ina qele e dua na separo somidi. Sa qai kaya o Jisu: “Dou qai kakua ni rere: dou sa uasivi cake vei ira na separo e vuqa.” (Maciu 10:29, 31) Sega ni vakatitiqataki nida na via toro voleka sara ga vua na Kalou e vaka oqo na nona dau veikauaitaki.dua na tama dauveivosoti e luvuci vakalevu na lomana ni raici luvena cidroi ni sa lesu tiko mai. E cici yani o tamana, mokoti koya, qai reguca ena levu ni nona marau. (
16 Kena ikarua, na ka e cakava o Jisu e vakaraitaka vei keda se vakacava sara tu mada o Jiova. E ucui Tamana vinaka sara ga o Jisu, e rawa kina me kaya: “Ko koya sa raici au, sa raici Tamaqu.” (Joni 14:9) O koya gona, nida wilika ena Kosipeli na veika e baleti Jisu—na ivakarau ni yalona kei na ka e cakava vei ira na tani—sa da raica sara tiko ga na ivakarau ni bula nei Tamana. Sega tale ni dua na sala vinaka cake e rawa ni vakatakila kina o Jiova na nona itovo, kei na veika e so e dau kilai kina. Ena vuku ni cava?
17. Vakamacalataka na ka e cakava o Jiova me vakarawarawataka kina noda kila se vakacava sara tu mada o koya.
17 Kena ivakaraitaki: Kaya mada ke o via vakamacalataka na ibalebale ni yalovinaka. Rawa ni o vakamacalataka beka vakavosa. Ia, ke o dusia e dua e cakava tiko e dua na ka o qai kaya, “Ya sara ga e dua na ivakaraitaki ni yalovinaka,” o sa vakarabailevutaka e kea na ibalebale ni vosa oqo, sa na rawarawa sara ga ni tauri na kena ibalebale. Via vaka sara ga oqo na ka e cakava o Jiova me vakarawarawataka noda kila se vakacava sara tu mada o koya. E vakamacalataki koya vakavosa, e vakarautaka tale ga e dua na ivakaraitaki bula, na ivakaraitaki i Luvena. E rawa gona nida raica sara ga vei Jisu na itovo ni Kalou, kei na veika tale e so e dau kilai kina o koya. Ena itukutuku gona ni Kosipeli e vakamacalataki kina o Jisu, e vaka sara ga e kaya tiko kina o Jiova: “Va sara tu ga ya o yau.” E vakacava sara mada naivakamacala kei Jisu ena iVolatabu, ena gauna e mai bula kina vakatamata e vuravura?
18. E vakaraitaka vakacava o Jisu ena nona bula na kaukaua, lewadodonu, kei na vuku?
18 E bulataka vinaka sara ga o Jisu na va na idivi ni Kalou. E laurai vei Jisu na kaukaua ena nona vakaotia na tauvimate, viakana, na mate sara mada ga. Ia, e sega ni vakataki ira na tamata dau veidabui, e sega vakadua ni vakayagataka vakatani nona kaukaua ni cakamana me rawata ga kina na lomana, se me vakararawataki ira kina na tani. (Maciu 4:2-4) E dau vinakata na lewadodonu. E vakamosia na yalona ni raici ira na dauveivoli kocokoco nira vakalolomataki ira voli na lewenivanua. (Maciu 21:12, 13) E sega ni vakaduiduitaki ira na dravudravua kei ira na vakaloloma, e vukei ira ga mera kunea na “vakacegu.” (Maciu 11:4, 5, 28-30) E laurai ena ivakavuvuli i Jisu na vuku e sega ni vakatauvatani rawa, e “uasivi vei Solomoni.” (Maciu 12:42) Ia, e sega vakadua ni dokadokataka o Jisu na nona vuku. E tara na lomadra na tauvanua na nona ivakavuvuli, baleta ni dau matata, rawarawa, qai yaga.
19, 20. (a) E ivakaraitaki vakasakiti vakacava ena loloma o Jisu? (b) Nida wilika, da qai vakananuma na ivakaraitaki i Jisu, na cava meda kua ni guilecava?
19 E ivakaraitaki vakasakiti ena loloma o Jisu. Ni cakacaka tiko vakaitalatala, e dau vakaraitaka na loloma ena veibasogana kece ga, wili kina na veinanumi kei na veikauaitaki. E sega ni rawa vakadua ni raici ira na rarawa me qai sega ni tuburi koya na yalololoma. Na loloma oqo e uqeti koya vakavicavata me yavala, qai cakava e dua na ka ena ituvaki e sotava. (Maciu 14:14) E dina ni vakabulai ira na tauvimate, e vakani ira tale ga na waloloi, ia a vakaraitaka na nona veinanumi ena dua na sala e titobu cake sara. E vukei ira na rogoci koya mera kila, mera ciqoma, mera vakamareqeta tale ga na ka dina me baleta na Matanitu ni Kalou, na matanitu ena qai kauta mai na veivakalougatataki dina ina kawatamata. (Marika 6:34; Luke 4:43) Kena e uasivi duadua na nona vakaraitaka o Jisu na loloma vakaitamera ena nona tu vakarau me solia na nona bula ena vukuda na lewe i vuravura.—Joni 15:13.
20 Sa rauta mera toro volekati Jisu na tamata kece ga e duidui na nodra yabaki kei na nodra ivakatagedegede ni bula baleta ni dau veinanumi, qai dau veikauaitaki! (Marika 10:13-16) Ia, nida wilika se vakananuma na ivakaraitaki i Jisu, meda kua mada ga ni guilecava nida sa raica sara tiko ga vua na Luve ni Kalou oqo na iyaloyalo matata kei Tamana.—Iperiu 1:3.
iVolanivuli me Vukei Keda
21, 22. Na cava e okati ena noda vakasaqarai Jiova? Ena vukei keda vakacava ena tikina oqo na lewe ni ivolanivuli oqo?
21 O Jiova e vakaraitaki koya vakamatata ena nona Vosa. Oqo e vakaraitaka ni vinakata dina o koya meda toro voleka vua. Ena gauna vata oqori, e sega ni vakasaurarataki keda meda toro yani vua. Ke da via vakasaqarai Jiova “ni sa kune rawa,” oqori e vakatau vei keda. (Aisea 55:6) Noda vakasaqarai Jiova e okati kina noda saga meda kila nona itovo kei na nona ivalavala, me vaka e vakatakilai tu ena iVolatabu. E vakarautaki na ivolanivuli o wilika tiko oqo me vukei iko sara ga ena tikina oqo.
22 O na raica ni ivola oqo e wasei vakava, me salavata ga kei na va na idivi kei Jiova: kaukaua, lewadodonu, vuku, kei na loloma. Na iwasewase yadua ena tekivu ena dua na ivakamacalani idivi yadua. Ena qai muria yani na vakamacalataki ni sala e vakaraitaka kina o Jiova na idivi oqori, ena veibasogana e vuqa. Oti oya, sa na qai vakamacalataki na nona a bulataka sara ga o Jisu na idivi kei Jiova e lewe tiko ni iwasewase oqori, qai dua tale ga na wase me vakamacalataka na sala e rawa nida bulataka tale ga kina o keda.
23, 24. (a) Na cava na inaki ni “Taro me Vakananumi”? (b) E vukei keda vakacava na noda vakananuma na ka meda toro voleka kina vua na Kalou?
23 Me tekivu sara ga ena wase oqo, ena dua tiko na ulutaga lailai ni wase yadua ena vakatokai tiko na “Taro me Vakananumi.” Kena ivakaraitaki, raica mada na kato ena tabana e 24. E sega ni inaki ni tikinivolatabu kei na taro ena kato oya me railesuvi kina na wase. Ia, me vukei iko ga mo vakasamataka e so tale na tikina bibi e vauca na wase oqori. Na cava mo cakava me yaga sara kina vei iko na “Taro me Vakananumi”? Cega na tikinivolatabu era volai, wilika vinaka na veitikina yadua. Qai dikeva na taro ni tikinivolatabu yadua. Vakananuma na kena isau. So beka na gauna ena vinakati tale mo vakekeli. Rawa ni o vakasamataka e so tale na taro me vaka beka oqo: ‘Na cava au vulica ena tikina oqo me baleti Jiova? E tara vakacava na noqu bula? Au na vakayagataka vakacava meu vukei ira kina na wekaqu, noqu itokani kei na so tale?’
24 Noda vakananuma na veika oqo ena vukei keda meda qai toro voleka ga vei Jiova. Ena vuku ni cava? Na iVolatabu e cavuta vata na noda vakananuma na ka kei na yaloda. (Same 19:14) Nida taleitaka na ka eda vulica me baleti koya na Kalou, da qai vakananuma, ena tara sara na yaloda, ni tara na yaloda, sa na qai yavalata noda vakasama, uqeti keda sara meda cakava kina e dua na ka. Ena titobu cake noda lomana na Kalou, ia na loloma oya e sa na qai uqeti keda meda via vakamarautaki koya baleta ni sa noda iTokani dredre duadua. (1 Joni 5:3) Ia, me rawa nida veitokani sara vakavoleka kei Jiova, e dodonu meda kila mada e liu na nona itovo, kei na veika tale e so me baleti koya. Ia, kena imatai, meda veivosakitaka mada e dua na ka e kilai tani kina na Kalou e dodonu me uqeti keda meda toro voleka vua—na nona savasava.
^ para. 12 Kena ivakaraitaki, na iVolatabu e cavuta na mata ni Kalou, daligana, ucuna, gusuna, ligana, kei na yavana. (2 Samuela 22:16; Same 27:8; 44:3; Aisea 60:13; Maciu 4:4; 1 Pita 3:12) Ia, sega ni tukuni meda nanuma ni sa vaka sara oya na ibulibuli ni Kalou. Ke vaka oqori, ena via leqa baleta ni dau tukuni tale ga ni o Jiova na “Uluvatu,” “nai sasabai” tale ga.—Vakarua 32:4; Same 84:11.


text:
Kena Imatai Kina Tabacakacaka Itaukei
Na vuli oqo eratou vakarautaka na Rewa Care Committee ka vakaitavi kina na Bose ni Yasana o Rewa, na Tabana ni Veivakadodonutaki kei na so tale na isoqosoqo ena taudaku ni matanitu ka vakabibi na Pacific Centre for Peacebuilding, ka vakayacori mai na koro o Burebasaga mai na yasana o Rewa.
E a vulagi dokai ena vuli oqo nai i Vukevuke ni Vunivola Tudei ni Tabacakacaka iTaukei o Saimoni Waibuta, ka tukuna ki na ni Rewa Care e a tauyavu ena 2011, ena dua na lewa ni bose ni oti na veivosaki kei iratou na Tabana ni Veivakadodonutaki ena nodra vukei na suka mai valeniveivesu.
Ena yabaki oqo e kuria ni sa gadreva me vakararabataka na nona cakacaka sa ratou rejisita ena ruku ni Charitable Act.
Ni ratou sa wili vakaisoqosoqo ena taudaku ni matanitu na Rewa Community Care (RCC) sa na rawa ni vakarabailevutaka na nona veiqaravi ka na rawa talega ni kere ilavo me vukei kina.
Na vakacokotaki kei na vakataucokotaki ni nodra bula ena gadreva na veitokoni ni lewenivanua.
Nai naki ni RCC me vakadavora na porokaramu me na tarovi ira na suka mai ena nodra lesu tale ki valeniveivesu.
E dua tale me vukei ira na suka mai mera veisautaka na nodra itovo.
Me dau veivakasalataki ka vukei ira talega ena leqa ni matavuvale ka vaka kina ko ira era dau vakasagai mai vei ira na lewenivanua.
E tukuna kivei ira na vuli ni dua na ripote e tukuna ni rauta ni 19,130 na cala ni nodra vakasagai
na gone era vuli ena paraimari ka rauta ni 5,027 ena sekeniri. Na kedra iwiliwili taucoko e 24,157 na cala.
Na veicala oqo e wili kina na wai gaga ni veivakamatenitaki, na kucu, na nodra vakasagai na gone kei na so tale na cala e vakayacori vei ira na gone.
Sa kerei ira nai itubutubu, na dau ni veisusu kei ira na lewenivanua mera cakacaka vata ena nodra taqomaki na gone.
E tukuna o Waibuka meda qarauna na bula veisau e sa yacova tiko na noda vanua ka levu na bolebole e kauta mai ki na bula vaka iTaukei.
Ni sa yaco tiko mai na veisau e kerea o Waibuta meda maroroya na yavu ni bula vakaitaukei.
Feedback: maikab@fijisun.com.fj


text:
Luke
Chapter 5
Ena dua na siga ni tucake tu o Koya ena bati ni drano mai Kenisareti, ka ra veidrigidrigi yani vua na lewe vuqa mera rogoca na vosa ni Kalou,
2 A sa raica e rua na waqa ni rau tu ena drano; ia e ratou biuta tu na gonedau ka ratou la'ki savata vinaka tiko na nodratou lawa.
3 Na waqa nei Saimoni sa mani vodoka o Koya, ka kerei koya ke rawa ni tosoya vakalailai yani ki wai. Sa qai dabe tiko mai waqa o Koya ka vakavulici ira na lewe vuqa.
4 Ni sa oti vinaka na Nona vosa, sa tukuna vei Saimoni, "dou toso yani kina vanua titobu, ka dou viritaka sobu kina na nomudou lawa me so e bau rawa kina."
5 Ia sa sauma o Saimoni ka tukuna vua, "Kemuni saka, keitou sa kitaka mai ena bogi taucoko me bau dua e rawa e sega sara ga; sega ni dua na ka o ya, ena vuku ga ni Nomuni vosa ka'u na viritaka sobu kina na lawa."
6 Ni ratou sa kitaka vakakina, sa ka vakaitamera sara na ika e ratou sa rawata, a sa bote kina na nodratou lawa.
7 E ratou sa yalovi iratou sara ga na vo ni nodratou i tokani, mai na waqa kadua me ratou lako mai ka veivuke. A ratou sa lako mai ka vakasinaiti na waqa ruarua, a sa tara kina na wai na batibati ni waqa ruarua ka sa tekivu me dromu sobu.
8 Ni sa raica o Saimoni Pita, sa tekicuva sobu ki na duru i Jisu, ka tukuna, "Kemuni na Turaga, mo ni lako tani vei au eke, ni o au e dua na tamata i valavala ca!"
9 Ni o koya kei iratou na tikovata tukuna, sa dua na ka na levu ni nodratou kurabuitaka na ika e ratou sa rawata;
10 Ena siga o ya e rau a veitomani talega kei Saimoni oi rau na luvei Sevete o Jemesa kei Joni. A sa tukuna o Jisu vei Saimoni, "Mo kakua ni rere. E daidai ka lako yani o iko mo sa na gonedau ni tamata."
11 Ni ratou sa la'ki vakelea na waqa ruarua ki vanua, e ratou sa biuta na nodratou ka kecega ka muri Koya.
12 Ena Nona a tiko ena dua na koro, ka raica, sa raici Jisu mai e dua na tamata tauvi vukavuka; sa mai cuva e matana ka kerei Koya vakabibi, ka vaka, "Turaga, kevaka walega me sa lomamuni oqo au kerea mo ni vakasavasavataki au."
13 A sa dodoka o Koya na ligana ka tarai koya, ka tukuna, "sa rawa ni sa lomaqu; mo savasava mai." Vakasauri ni sa takali tani mai vua na vukavuka.
14 Sa qai vakarota vua me kakua sara ni tukuna vua e dua, "Ia mo lako ka la'ki vakaraitaki iko kivua na bete, ka cabora na nomu i madrali ni vakasavasavataki, me vaka nai vakaroi Mosese me vakadinadinataka vei ira ni o sa vakabulai."
15 Sa tete vakatotolo sara kina na kena i tukutuku ena veivanua vakavolivolita; a ra sa tabili mai kina na lewe vuqa me ra mai rogoca, ka me vakabulai ira talega o Koya ena nodra malumalumu.
16 Ka dau wasoma na Nona dau lako kina vanua liwa me la'ki masu kina.
17 E a vakatavuvuli tiko o Koya ena dua na siga, ka ra dabe tiko kina e so na farisi kei na so na qasenivuli ni Vola Tabu, e ra lako mai ena veikorokoro va Kaleli Jutia kei Jerusalemi. A sa vakasinaiti Koya tu na kaukauwa ni Turaga ena siga o ya me na vakabulai ira.
18 Ka raica, eso na tamata e ratou sa colata e dua nai davodavo ka davo tiko mai kina e dua na tamata tauvi paralase, e ratou sasaga me ratou curumaki koya yani e matana.
19 Ni sa dredre na nodratou curumaki koya yani i loma, ena vuku ni osodrigi ni tamata, e ratou sa qai sasaga cake kina dela ni vale ka basuka na delana, e ratou sa qai vakalutulututaki koya sobu ena i davodavo me lutu yani ena kedra maliwa ka tau sara ena mata i Jisu.
20 Ni sa raica o Koya na nodratou vakabauta, sa tukuna vua, "Tagane, sa bokoci na nomu i valavala ca."
21 O ira na dauni VolaTabu kei ira na farisi era sa vakataroga e lomadra, ka vaka, "O cei na tamata oqo me vosavakacacataka na Kalou? O cei li e rawa ni bokoca nai valavala ca na Kalou duadua ga?"
22 Ia sa kila o Jisu na vakanananu ni lomadra, a sa tukuna vei ira, "a cava e vakatarotaro kina na lomamudou?
23 "A cava e rawarawa me tukuni, sa bokoci na nomu i valavala ca, se me tukuni, 'Tucake ka lako?'
24 Ia me rawa ni dou kila ni o Koya na luve ni tamata ka sa tu Vua na kaukauwa e vuravura me bokoca nai valavala ca – sa tukuna o Koya vua na tamata sa tauvi paralase, Au sa tukuna oqo vei iko, mo tucake, ka taura cake na nomu i davodavo, ka lako ki nomudou."
25 vakasauri sa tucake ka tu e matadra, a sa taura cake na nona i davodavo ka a davoca tiko mai, sa qai lako ki nodratou ena vakalagilagia na Kalou.
26 Era sa qoroqoro kece ka vakacaucautaka na Kalou a sa tarai ira na rere, era sa tukuna, "e dua na ka e veivakurabuitaki levu keimami qai raica e daidai!"
27 Ni sa oti na veika oqo, sa qai lako yani o Koya ka raica sara e dua na daukumuni vakacavacava na yacana o Livai, ni dabe tiko ena nona vale ni volavola. A sa tukuna vua o Koya, "Mo muri au mai."
28 A sa biuta kece o koya na veika taucoko, ka sa cavutu, ka muri koya yani.
29 A sa cakava Vua o Livai e dua na magiti levu ena nona vale ga. Ka lewe levu sara na daukumuni vakacavacava kei na so tale na tamata, era a tiko talega kina me ra kana vata kei Koya.
30 Era sa vakalewai iratou kina na Nona tisaipeli o ira na nodra daunivolatabu kei na farisi, ka vaka, "A cava mo dou la'ki kana vata kina ka gunu vata kei ira na daukumuni vakacavacava kei ira na tamata i valavala ca?"
31 A sa tukuna vei ira o Jisu, ka vaka, "Na vuniwai e sega ni yaga vei ira sa bula vinaka, ia vei ira ga era sa tauvimate.
32 "Au sa sega ni lako mai me'u kacivi ira sa yalododonu tu, ia kivei ira ga nai valavala ca, mera veivutuni."
33 A ra sa qai tarogi Koya, o ira na tisaipeli i Joni kei na farisi talega, na cava era daumasu ka lolovaka wasoma kina, ia o ira na Nomu era kana ka gunu wai tu ga?
34 Sa tukuna vei ira o Koya, "E rawa li ni dou tukuna vei ira na weka ni tagane sa vakawati, me ra lolo ni se tiko vata kei ira o koya na tagane sa vakawati?
35 "Ia ena yaco mai na siga me na kau tani kina mai vei ira na tagane sa vakawati; ena gauna o ya era sa na qai lolo kina."
36 Sa qai tukuna vei ira e dua na vosa vakatautauvata: e sega ni rawa me dua e cula vata na tiki ni sulu vou me cula vata nai sulu makawa, ena rawa ni kadresu tale kina nai sulu vou, e sega talega ni rawa me rau veisemati vata na tiki ni sulu vou kei nai sulu makawa.
37 E sega talega ni dua me sova na waini vou kina tavaya waini makawa; ena rawa ga ni kavoro na tavaya waini makawa ena vuku ni waini vou, ka rau sa qai vakamaumautaki ruarua tu.
38 Ia na waini vou me sova ga kina dua na tavaya vou, e rau na maroroi ruarua kina.
39 "E sega ni rawa me dua sa dau matau tiko vua na gunu waini makawa, me qai vakasauri me karamacataka na waini vou; ni sa tukuna, e totoka ga o koya na ka makawa.'"


text:
TARO 3
Au na Rawa Vakacava ni Veitalanoa kei Rau na Noqu iTubutubu?
CAVA O NA CAKAVA?
Vakasamataka mada na ituvaki qo e sotava o Geoff, e yabaki 17. Sa vakaotia na cakacaka ni vale e tukuni vua. E mani lai sara tivi me vakacegu toka kina.
E katakata o tamana ni raici koya.
“Geoffrey! Na cava o vakalusi gauna tiko kina ena sara tivi, o sega ni vukei tacimu ena nona ka ni vuli? O sega ni dau cakava na ka e tukuni vei iko!”
E kaya lo o Geoff: “Oilei, se baci tekivu.”
E taroga sara o tamana: “Ei, na cava o kaya?”
“Sega ni dua na ka, Ta,” e kaya vakacudrucudru o Geoff.
Sa qai katakata ga o tamana, e kaya lesu vei Geoff: “Kua ni vosa mai va qori vei au!”
Ke o tu ena ituvaki ya, na cava o na cakava me kua kina na veiba?
VAKASAMA QAI VAKATULEWA!
Na nomu veivosaki kei rau na nomu itubutubu e vaka ga na draiva. Ke sogo na gaunisala o muria tiko ena vuku ni dua na ituvaki e yaco, o rawa ni muria e dua tale na gaunisala.
KENA IVAKARAITAKI:
E kaya e dua na goneyalewa o Leah: “E dau dredre na veivosaki kei noqu Ta. Ni keirau veivosaki ena so na gauna, oti ga vakalailai sa dau tukuna, ‘Vosota, na cava tale o kaya?’”
TOLU NA KA E RAWA NI CAKAVA O LEAH.
-
Kailavaki nona Ta.
E kailavaka o Leah: “Ae, au vosa tiko vei iko! Rogoci au mada!”
-
Galuvi nona Ta.
Nanuma o Leah me sa kua ni talaucaka na nona leqa vei nona Ta.
-
Waraka e dua na gauna veiganiti me veivosakitaki tale kina na leqa.
E rawa ni veitalanoa o Leah kei na nona Ta ena dua tale na gauna, se talaucaka na nona leqa ena dua na ivola vei tamana.
Na cava o nanuma ni dodonu me cakava o Leah?
VAKASAMATAKA MADA: E curuoso toka ena levu na ka na vakasama i tamai Leah, e sega ni kila kina na ituvaki e sotava tiko o luvena. Ke muria gona o Leah na imatai ni vakatutu, ena tawayaga wale ga na nona kailavaki tamana. Qori ena vakadredretaka na veivosaki, ena vakaraitaka tale ga ni sega ni dokai nona Ta o Leah. (Efeso 6:2) Kena ibalebale e sega ni vinaka na imatai ni vakatutu.
Na cava e sega ni vinaka tale ga kina na ikarua ni vakatutu? Ke sega ni veivosaki o Leah kei na nona Ta, ena sega ni kila o tamana na ka e sotava tiko, ena sega tale ga ni rawa ni vukei koya. E sega ni vinaka kina na veigaluvi, ia me veivosakitaki na leqa.
E vakatutu vinaka duadua me muria o Leah na kena ikatolu. Ke dredre mada ga ena imatai ni gauna me vosa vei nona Ta, e rawa ni waraka o Leah e dua na gauna veiganiti me rau veivosaki tale kina. E rawa ni volavola tale ga vei nona Ta ke nanuma ni na rawarawa cake vua.
E yaga tale ga na volavola ni rawa ni vakasamataka vinaka o Leah na ka me tukuna. Na nona talaucaka na lomana ena ivola e rawa ni kila vinaka kina o nona Ta na ituvaki e sotava tiko. Kena ibalebale erau na vakila ruarua na yaga ni ikatolu ni vakatutu o Leah kei nona Ta. Se mani veivosaki se volavola, na ikatolu ni vakatutu e muri kina na ivakasala vakaivolatabu me ‘guti na bula veiyaloni.’—Roma 14:19.
Na cava eso tale na ka e rawa ni cakava o Leah?
Vakasamataka e dua tale na vakatutu, qai vola ena vanua e lala toka e ra. Vola tale ga na yaga ni vakatutu qori.
Vosa Vakadodonu
Nanuma tiko ni rau rawa ni taura cala na ka o kaya na nomu itubutubu.
KENA IVAKARAITAKI:
Ni rau taroga na nomu itubutubu se cava o matararawa kina, o na rairai kaya: “Au sega ni via veitalanoataka.”
Ia rau na nanuma nomu itubutubu ni o kaya: “Drau sega ni nuitaki, au na sega ni tukuna kina vei kemudrau na noqu leqa. Au na tukuna ga vei ira na noqu itokani.”
Kaya mada o sotava e dua na leqa rau qai kaya na nomu itubutubu ni rawa ni rau veivuke. Ia o qai kaya: “Kua ni leqa. Au kila na ka meu cakava.”
-
Rau na rairai nanuma nomu itubutubu ni o kaya:
-
De dua ena vinaka cake mo kaya: